Ved Folketingets åbning var det ikke kun de nordjyske politikere, der deltog. Aalborg Stifts biskop, Henning Toft Bro, havde også taget turen til København.

Henning Toft Bro blev for en måned siden ringet op af kirkeminister Manu Sareen (R), der spurgte, om han ville holde den traditionsrige prædiken for Folketingets medlemmer. Det er fast tradition, at folketingsmedlemmer samt deres ledsagere inviteres til en gudstjeneste i Christiansborg Slotskirke forud for Folketingets åbning. Gudstjenesten fandt sted i Christiansborg Slotskirke tirsdag formiddag umiddelbart før selv åbningen af folketingsåret.